CELEX: 22009D0149
Language: ro
Date: 2009-12-04 00:00:00
Title: Decizia nr. 149/2009 a Comitetului mixt al SEE din 4 decembrie 2009 de modificare a anexei XX (Mediul) la Acordul privind SEE

11.3.2010   
            
            
               RO
            
            
               Jurnalul Oficial al Uniunii Europene
            
            
               L 62/49
            
         DECIZIA NR. 149/2009 A COMITETULUI MIXT AL SEE
   din 4 decembrie 2009
   de modificare a anexei XX (Mediul) la Acordul privind SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XX la acord a fost modificată prin Decizia nr. 101/2009 a Comitetului mixt al SEE din 25 septembrie 2009 (1).
            
         
               (2)
            
            
               Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (2) trebuie încorporată în acord,
            
         DECIDE:
   Articolul 1
   În anexa XX la acord, după punctul 21aqc [Regulamentul (CE) nr. 1516/2007 al Comisiei] se introduce următorul punct:
   
               „21ar.
            
            
               
                  32001 L 0081: Directiva 2001/81/CE a Parlamentului European și a Consiliului din 23 octombrie 2001 privind plafoanele naționale de emisie pentru anumiți poluanți atmosferici (JO L 309, 27.11.2001, p. 22), astfel cum a fost modificată prin:
               
                           —
                        
                        
                           
                              1 03 T: Actul privind condițiile de aderare a Republicii Cehe, a Republicii Estonia, a Republicii Cipru, a Republicii Letonia, a Republicii Lituania, a Republicii Ungare, a Republicii Malta, a Republicii Polone, a Republicii Slovenia și a Republicii Slovace, precum și adaptările tratatelor care stau la baza Uniunii Europene, adoptat la 16 aprilie 2003 (JO L 236, 23.9.2003, p. 33);
                        
                     
                           —
                        
                        
                           
                              32006 L 0105: Directiva 2006/105/CE a Consiliului din 20 noiembrie 2006 (JO L 363, 20.12.2006, p. 368).
                        
                     În sensul prezentului acord, dispozițiile directivei se citesc cu următoarele adaptări:
               
                           (a)
                        
                        
                           La articolul 2 se adaugă următorul punct:
                           
                                       «(f)
                                    
                                    
                                       pentru Norvegia, emisii pe teritoriul Svalbard.»
                                    
                                 
                     
                           (b)
                        
                        
                           În ceea ce privește obligațiile prevăzute la articolul 4, în anexa I se adaugă următoarele plafoane naționale de emisie care trebuie să fie atinse de către statele AELS până în 2010:
                           
                                       «Țara
                                    
                                    
                                       SO2
                                       
                                       Kilotone
                                    
                                    
                                       NOx
                                       
                                       Kilotone
                                    
                                    
                                       COV
                                       Kilotone
                                    
                                    
                                       NH3
                                       
                                       Kilotone
                                    
                                 
                                       Islanda
                                    
                                    
                                       90
                                    
                                    
                                       27
                                    
                                    
                                       31
                                    
                                    
                                       8
                                    
                                 
                                       Liechtenstein
                                    
                                    
                                       0,11
                                    
                                    
                                       0,37
                                    
                                    
                                       0,86
                                    
                                    
                                       0,15
                                    
                                 
                                       Norvegia
                                    
                                    
                                       22
                                    
                                    
                                       156
                                    
                                    
                                       195
                                    
                                    
                                       23»
                                    
                                 
                     
                           (c)
                        
                        
                           Textul de la articolul 6 alineatul (1) se înlocuiește cu următorul text:
                           «Până la 1 martie 2010, statele AELS elaborează programe pentru reducerea emisiilor naționale de poluanți menționați la articolul 4, cu scopul de a respecta cel puțin plafoanele naționale de emisie stabilite în anexa I, până în 2010 cel târziu.»
                        
                     
                           (d)
                        
                        
                           Nu se aplică textul articolului 6 alineatul (3).
                        
                     
                           (e)
                        
                        
                           La articolul 8 alineatul (2) primul paragraf se adaugă următoarea teză:
                           «În ceea ce privește statele AELS, data la care acestea informează Autoritatea AELS de Supraveghere, în conformitate cu alineatul (4) litera (a) din Protocolul 1 la Acordul privind SEE, cu privire la programele elaborate în conformitate cu dispozițiile articolului 6 alineatele (1) și (2), este 31 martie 2010.»
                        
                     
                           (f)
                        
                        
                           La articolul 8 alineatul (3) se adaugă următorul paragraf:
                           «În conformitate cu punctul 4 litera (a) din Protocolul 1 la Acordul privind SEE, în cazul în care Comisia și Autoritatea AELS de Supraveghere fac schimb de informații privind programele naționale primite din partea statelor membre ale UE, respectiv a statelor AELS, Comisia comunică statelor membre ale UE informațiile primite din partea Autorității AELS de Supraveghere, iar Autoritatea AELS de Supraveghere comunică statelor AELS informațiile primite din partea Comisiei, în termen de o lună de la data primirii.»”
                        
                     
         Articolul 2
   Textele Directivei 2001/81/CE în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 5 decembrie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (3).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 4 decembrie 2009.
      
         
            Pentru Comitetul mixt al SEE
         
         
            Președintele
         
         Oda Helen SLETNES
      
   
   
      (1)  JO L 304, 19.11.2009, p. 18.
   
      (2)  JO L 309, 27.11.2001, p. 22.
   
      (3)  Au fost semnalate obligații constituționale.